5 महीने में 62 हजार रुपए महंगी हुई एंट्री लेवल हैचबैक, बढ़ी हुई कीमत एक जुलाई से लागू
5 महीने में 62 हजार रुपए महंगी हुई एंट्री लेवल हैचबैक, बढ़ी हुई कीमत एक जुलाई से लागू फ्रेंच कार मैकर कंपनी Citroen India ने इंडियन मार्केट में C3 हैचबैक की कीमतों में 17,500 रुपए की बढ़ोतरी की घोषणा की है।
फ्रेंच कार मैकर कंपनी सिट्रॉएन ने इंडियन मार्केट में C3 हैचबैक की कीमतों में 17,500 रुपए की बढ़ोतरी की घोषणा की है। नई कीमत 1 जुलाई से लागू होगी। कंपनी ने जनवरी 2023 से अब तक तीसरी बार कार के प्राइस बढ़ाए हैं और यह 62,500 रुपए महंगी हो गई है।
इससे पहले जनवरी में 27,500 और मार्च में 17,500 रुपए बढ़ाए गए थे। सिट्रॉएन ने पिछले साल जुलाई में ऑल-न्यू C3 को 5.71 लाख रुपए के बेस प्राइस पर पेश किया था। इसके बाद हाल ही में रेंज-टॉपिंग शाइन ट्रिम को लॉन्च किया था। C3 की वर्तमान में कीमत 6.16 लाख रुपए से 8.92 लाख रुपए (सभी कीमतें, एक्स-शोरूम) है।
Citroen C3 की वर्तमान कीमतें : नेचुरली एस्पिरेटेड पेट्रोल वैरिएंट
टर्बो पेट्रोल वैरिएंट 
Citroen C3: इंजन और गियरबॉक्स
Citroen C3 में 1.2-लीटर नैचुरली-एस्पिरेटेड पेट्रोल इंजन दिया गया है जो 81BHP और 115 NM जनरेट करता है। इस इंजन को 5 स्पीड मैनुअल गियरबॉक्स के साथ ट्यून किया गया है। कार के साथ 1.2-लीटर टर्बो पेट्रोल इंजन का ऑप्शन भी मिलता है जो 109BHP और 190 NM का टार्क जनरेट करता है। इसे 6-स्पीड मैनुअल गियरबॉक्स के साथ ट्यून किया गया है। कार के साथ फिलहाल कोई ऑटोमेटिक ट्रांसमिशन अवेलेबल नहीं है।
सिट्रोएन C3 के फीचर
लुक्स के मामले में, कार शेवरॉन (ब्रांड लोगो) से लेकर कॉन्ट्रास्ट इंसर्ट के साथ ड्यूल-टोन ट्रीटमेंट, स्लीक क्रोम एलिमेंट्स से लेकर और हैवी क्लैडिंग तक हर तरह से शानदार है। कार बेबी C5 की तरह दिखती है। C3 में 10-इंच कैपेसिटिव टच स्क्रीन यूनिट के साथ एक स्टिक-आउट इंफोटेनमेंट डिस्प्ले मिलता है। यह एपल कारप्ले और एंड्रॉयड ऑटो जैसे ड्राइवर के स्मार्टफोन ऐप का एक्सेस मिलता है। कार में एक फ्लैट-बॉटम मल्टी-फंक्शनल स्टीयरिंग व्हील के साथ USB चार्जर और एक 12V सॉकेट भी मिलता है।
डैशबोर्ड पर वाइब्रेंट पैनल कार के बाहरी शेड से मिलता है, जबकि ग्लॉसी ब्लैक बेजल्स वाले एयर-कॉन वेंट्स, C5 एयरक्रॉस की तरह हैं। कस्टम में 8 सीटों वाले कोव का ऑप्शन भी मिलेगा और स्मार्टफोन क्लैंप अटैच करने के लिए एक जगह है। C3 भी 2540 मिमी व्हीलबेस और 315-लीटर बूट स्पेस के साथ आता है।
कार में 10 कलर ऑप्शन
